{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":7,"n_cols":6,"rows_kept":7,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Javno savjetovanje o Prijedlogu Pravilnika o izmjenama i dopunama Pravilnika o tehničkim uvjetima vozila u prometu na cestama"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Spid d.o.o.","PRAVILNIK O IZMJENAMA I DOPUNAMA PRAVILNIKA O TEHNIČKIM UVJETIMA VOZILA U PROMETU NA CESTAMA","U navedenoj izmjeni  nedostaju  članci koji povezuju  i usklađuju  \n1. čl.1. Pravilnika o izmjenama i dopunama pravilnika o vozačkim dozvolama, vezano uz \nDirektiva Komisije (EU) 2015/653… „gdje je potrebno ažurirati kodove i ………u području prilagodbi vozila i tehničke potpore vozačima s invaliditetom.“ \n2. čl.13. Pravilnika o osposobljavanju kandidata za vozača\n„Za izvođenje nastave iz nastavnog predmeta Upravljanje vozilom autoškola…. koje udovoljava uvjetima iz Pravilnika o tehničkim uvjetima vozila u prometu na cestama i uvjetima određenim Programom vozačkog ispita….“\n3. Dio: VOZILO I OPREMA VOZILA  u Programu  vozačkog ispita\n„Vozila moraju udovoljavati minimalnim uvjetima i standardima u skladu s odredbama koje propisuje Pravilnik o tehničkim uvjetima vozila u prometu na cestama glede …….. kao i dodatne opreme i uređaja propisanih za vozila kojima se osposobljavaju kandidati za vozače.“\n\nNavedeni Pravilnici i Program vežu se uz Pravilnik o tehničkim uvjetima vozila u prometu na cestama, a u istome nigdje ne postoje navedeni uređaji i oprema, koju moraju imati vozila osoba s invaliditetom odnosno osoba s određenim kodom,odnosno vozila za autoškole,  ni uvjeti kojima moraju udovoljavati uređaji i oprema takovih vozila u prometu na cestama.","Nije prihvaćen","Stranka je kroz  primjedbe na  Pravilnik iskazala svoje primjedbe i prijedloge glede podzakonskih propisa koji spadaju u djelokrug rada Min. unutarnjih poslova te je upućena da  primjedbe i prijedloge na te podzakonske akte uputi nadležnom ministarstvu."]
[2,"DALIBOR BARBALIĆ","PRAVILNIK O IZMJENAMA I DOPUNAMA PRAVILNIKA O TEHNIČKIM UVJETIMA VOZILA U PROMETU NA CESTAMA","Pa tko može ovo pratiti ?\nNpr.  \nČlanak 5.\nU članku 15. stavku 1. riječi: \" Direktivi 70/311/EEC \" zamjenjuju se riječima: \" Pravilniku ECE R 79 \" .\nI sada bih ja trebao pronaći članak 15. stavak 1.,znati što piše u \"Pravilniku ECE......\" i \"Direktivi ....\" \npa prokomentirati !!! \nOva e-Savjetovanja sa kojima smo izbombardirani oko Božića, Nove godine i školskih ferija su besmislena jer su svi zauzeti nečim što je normalno u ovo doba godine ! Još jednom se vidi koliko je nebitno mišljenje javnosti ali vrlo bitno zadovoljavanje forme,!","Nije prihvaćen","Članci izmjena i dopuna Pravilnika pisani su na uobičajen način i nomotehnički potpuno uređeni te je potpuno pravilno da se u pojedinim odredbama upućuje na Pravilnike ECE R. Pravilnik je upućen na e-savjetovanje prema programu i planu rada ovoga ministarstva."]
[3,"Auto SL 91 d.o.o. Pula","PRAVILNIK O IZMJENAMA I DOPUNAMA PRAVILNIKA O TEHNIČKIM UVJETIMA VOZILA U PROMETU NA CESTAMA","Nema komentara, dakle nema primjedbi ??? Prema svemu sudeći prijedlog izmjena i dopuna pravilnika je u redu, ali naknadna javna pamet je uvijek prisutna..","Nije prihvaćen","Od stupanja na snagu Pravilnika o teh. uvjetima vozila u prometu na cestama ministarstvo je utvrdilo da je u cilju daljnjeg usklađivanja propisa sa pravnom stečevinom EU te nomotehničkog uređivanja pojedinih članaka nužno i hitno izraditi izmjene i dopune Pravilnika."]
[4,"Ivan Kraljević","PRAVILNIK O IZMJENAMA I DOPUNAMA PRAVILNIKA O TEHNIČKIM UVJETIMA VOZILA U PROMETU NA CESTAMA,\nČlanak 20.","Kako je maksimalna dozvoljena brzina na hrvatskim autocestama, a i u većini europskih 130 km/h, onda bi valjda i sva vozila trebala imati ograničivače brzine s najvećom brzinom podešenom na 130 km/h. Na taj način bi se postigla dodatna sigurnost, pogotovo na autocestama, ne bi bilo potrebe za presretačima (koji su sami po sebi kontradiktorna mjera, jer i oni u svojim \"potjerama\" prelaze maksimalne dopuštene brzine i na taj način ugrožavaju sigurnost u prometu), ograničenjem brzine smanjila bi se potrošnja goriva i zagađenje okoliša itd. Nedavno sam čitao kako EU razmatra slične odredbe, pa bi ih mogli preduhitriti i postati predvodnik u ovom području.","Nije prihvaćen","Članak 20. Pravilnika propisuje koja vozila moraju imati ugrađen ograničivač  brzine sukladno Direktivi, a to su vozila kategorije N2, N3, M2 i M3. Obzirom na takvo određenje, primjedba da se Pravilnikom propiše obveza da sve kategorije vozila moraju imati ugrađen ograničivač brzine nije prihvaćena."]